text: Find din praktikplads syd for grænsen og få penge med
  09 februar 2016 kl. 18.03
  Regeringen gør det nemmere for unge at finde en praktikplads i Sydslesvig 
  Med regeringens vækstpakke, som blev præsenteret tirsdag, bliver det billigere for unge at finde en  praktikplads syd for grænsen.
  Mens der i Danmark er mangel på den slags pladser til de unges erhvervsuddannelser, så er det den omvendte situation i Sydslesvig.
  Derfor afsætter regeringen i alt seks mio. kr. fra 2016-2019 til støtte til bl.a. boligudgifter til elever fra grænselandet, som finder en praktikplads syd for grænsen.
  Der kommer til at gæld det samme princip for støtten, som allerede nu gælder i Danmark for elever, som har mere end 2.5 timers samlet transporttid fra bopælen til praktikstedet.
  